CELEX: 52014DP0077
Language: et
Date: 2014-02-05 00:00:00
Title: Euroopa Parlamendi 5. veebruari 2014. aasta otsus Euroopa Keskpanga ettepaneku kohta nimetada ametisse Euroopa Keskpanga järelevalvenõukogu aseesimees (N7-0003/2014 – C7-0017/2014 – 2014/0900(NLE))

24.3.2017   
            
            
               ET
            
            
               Euroopa Liidu Teataja
            
            
               C 93/258
            
         P7_TA(2014)0077
   Euroopa Keskpanga järelevalvenõukogu aseesimehe ametissenimetamine
   Euroopa Parlamendi 5. veebruari 2014. aasta otsus Euroopa Keskpanga ettepaneku kohta nimetada ametisse Euroopa Keskpanga järelevalvenõukogu aseesimees (N7-0003/2014 – C7-0017/2014 – 2014/0900(NLE))
   (Heakskiitmine)
   (2017/C 093/47)
   
      Euroopa Parlament,
   
               —
            
            
               võttes arvesse Euroopa Keskpanga 22. jaanuari 2014. aasta ettepanekut nimetada ametisse Euroopa Keskpanga järelevalvenõukogu aseesimees (N7-0003/2014),
            
         
               —
            
            
               võttes arvesse nõukogu 15. oktoobri 2013. aasta määruse (EL) nr 1024/2013 (millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga) (1) artikli 26 lõiget 3,
            
         
               —
            
            
               võttes arvesse Euroopa Parlamendi ja Euroopa Keskpanga (EKP) institutsioonidevahelist kokkulepet demokraatliku vastutuse ja järelevalve teostamise praktilise korra kohta seoses EKP-le ühtse järelevalvemehhanismi raames antud ülesannete täitmisega (2),
            
         
               —
            
            
               võttes arvesse kodukorda,
            
         
               —
            
            
               võttes arvesse majandus- ja rahanduskomisjoni raportit (A7-0086/2014),
            
         
               A.
            
            
               arvestades, et määruse (EL) nr 1024/2013 artikli 26 lõikes 3 sätestatakse, et EKP esitab järelevalvenõukogu aseesimehe ametisse nimetamist käsitleva ettepaneku Euroopa Parlamendile ning aseesimees valitakse EKP juhatuse liikmete hulgast;
            
         
               B.
            
            
               arvestades, et määruse (EL) nr 1024/2013 artikli 26 lõikes 2 sätestatakse, et järelevalvenõukogu liikmete ametisse nimetamisel kõnealuse määruse kohaselt järgitakse soolise tasakaalu, kogemuste ja kvalifikatsiooni põhimõtet;
            
         
               C.
            
            
               arvestades, et kooskõlas Euroopa Liidu toimimise lepingu artikli 283 lõikega 2 nimetas Euroopa Ülemkogu 21. jaanuaril 2014. aastal EKP juhatuse liikmena ametisse Sabine Lautenschlägeri;
            
         
               D.
            
            
               arvestades, et EKP esitas oma 22. jaanuari 2014. aasta kirjas parlamendile ettepaneku nimetada Sabine Lautenschläger viieaastaseks ametiajaks EKP järelevalvenõukogu aseesimeheks;
            
         
               E.
            
            
               arvestades, et seejärel hindas parlamendi majandus- ja rahanduskomisjon esitatud kandidaadi sobivust, pidades eelkõige silmas määruse (EL) nr 1024/2013 artikli 26 lõigetes 2 ja 3 sätestatud nõudeid; arvestades, et hindamise käigus edastas kandidaat komisjonile oma elulookirjelduse ja vastused kirjalikule küsimustikule;
            
         
               F.
            
            
               arvestades, et 3. veebruaril 2014. aastal korraldas majandus- ja rahanduskomisjon kandidaadi kuulamise, kus kandidaat esines avasõnavõtuga ja vastas seejärel komisjoni liikmete küsimustele;
            
         
            
               1.
            
            
               kiidab heaks EKP ettepaneku nimetada Sabine Lautenschläger EKP järelevalvenõukogu aseesimeheks;
            
         
            
               2.
            
            
               teeb presidendile ülesandeks edastada käesolev otsus Euroopa Keskpangale, nõukogule ja liikmesriikide valitsustele.
            
         
      (1)  ELT L 287, 29.10.2013, lk 63.
   
      (2)  ELT L 320, 30.11.2013, lk 1.